Ken Erics

Ekenedilichukwu Ugochukwu Eric Nwenweh (dem bon am for February 28, 1985) wey pipul sabi as Ken Erics na  Naijá Aktor, raita, podusa, an somtimes singa. E dey popula afta e akt for di fim The Illiterate  wit Tonto Dikeh an Yul Edochie.

Hau e stat life
Dey bon Ken Erics on February 28, 1985 for Kano Stet.E bi di six pikin inside di seven Pikin-dem wey e papa an mama bon.E papa na Eric Chukwuemeka Nwenweh an e mama na Grace Ifeyinwa Nwenweh an bot of dem na kom fom Enugwu-Ukwu for Anambra Stet, Southeast Naijá. Erin na Igbo. Erics du e primari edukashion for Binta Mustapha Science Nursery and Primary School, Kano, an e  secondiri edukashion for Dennis Memorial Grammar School (DMGS) Onitsha, Anambra Stet. Na from smol pikin Eric don like akt.Erics sho passion for aktin an na dis one mek am go rid Theatre Arts for Nnamdi Azikiwe University Awka, Anambra Stet. E stil get mastw digri for Theatre and Film Studies.

How e tek wok
For 2001, as a fest year student for Univasiti, Erics get im fest muvee rol  for one fim wey Chris Ubani daret wey di nem na  Holy Prostitute. Na smol rol e akt for di fim an na medikal doktor e akt wit jost three scenes. As e finish Univasiti, e stat to go orditions an get smol smol rol for home muvee. Na for 2012 wey e akt "Ugo" for di muvee The Illiterate na e mek am blow wey dareto an podusa kom dey you am wel wel dey akt.
As raita, Erics fest buk  wey e rait wey di nem na Cell an dem don  dey yuz am for som Skul in Naijá for stage podukshon an akademi tins.
Erics sabi plai kiboard an guitar an  bi get musical band, im stil don du orijinal muvee soundtracks for som fim-dem.
Ken Erics don akt wit big muvee stars like; Ngozi Ezeonu, Yul Edochie, Desmond Elliot, Chiwetalu Agu, Regina Daniels an meni .

Katigori:Tori abaut pipul life
Katigori:Naija pipul